Madwar 35 persuna tilfu ħajjithom wara li ċeda l-Pont Morandi ftit 'il barra mill-belt Taljana Genova. Dan ġara għall-ħabta ta' 12:00 minħabba ħsarat strutturali. Fi stqarrija, il-Ministeru għall-Affarijiet Barranin qal li ebda Maltin m'huma fost il-vittmi. Numru ta' vetturi kienu qed jagħmlu użu mill-pont fil-ħin li ċeda, u waqgħu għoli ta' madwar 100 metru. Intant, l-Awtoritajiet Maltin qed jaħdmu biex jaraw jekk hemmx rapporti ta' Maltin involuti.